Иван Пейчев
Отиваха си…

chitanka.info

Отиваха си

сините

прозорци

и ти си тръгваше

със тях.

И нямаше

прозорци,

ни раздяла,

защото теб те

нямаше, любима,

защото нямаше любов.

И нека

сините

прозорци си отиват

и нека

улици звучат

под моите,

под дебнещите

стъпки.

Ще си отидат

сините

прозорци,

ще си отиде

нашата любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.